《志宏以墨戏见遗并贶古风次韵答之且归其画》
宋代·李纲

老坡墨戏吾最许，雨叶风枝无点土。幽怀寄此管城颖，妙质森然会稽楮。

要须胸次竹先成，故使落笔前无古。披图但爱凌云姿，作赞愧乏惊人语。

嗟予迂阔与世疏，酷嗜栽培如老圃。筑园会与种千竿，开国便胜封万户。

遗予此画意已勤，夺人之好道所禦。封题依旧送书房，得画何如得竹愈。

作者简介：李纲（1083年－1140年2月5日），北宋末、南宋初抗金名臣，民族英雄。字伯纪，号梁溪先生，祖籍福建邵武，祖父一代迁居江苏无锡。李纲能诗文，写有不少爱国篇章。亦能词，其咏史之作，形象鲜明生动，风格沉雄劲健。著有《梁溪先生文集》、《靖康传信录》、《梁溪词》。